Publication: Magyar Közlöny
Issue: MK-2010-173 (Year: 2010, Number: 173)
Era: contemporary
Section: 2010. évi CXII. törvény
Paragraph Index: 368

111. Cikk Környezetvédelem A felek fejlesztik és erõsítik együttmûködésüket a környezetvédelem terén annak az érdemi feladatnak az érdekében, hogy megállítsák a további romlást, és megkezdjék a környezet állapotának javítását a fenntartható fejlõdés érdekében. A feleknek különösen azzal a céllal kell együttmûködniük, hogy erõsítsék a közigazgatási struktúrákat és folyamatokat a környezeti kérdések stratégiai tervezése és a fontos szereplõk közötti koordináció biztosítása érdekében, valamint hogy összehangolják a szerb törvényeket a közösségi vívmányokkal. Az együttmûködés összpontosíthat a helyi, regionális és határon átnyúló lég- és vízszennyezés jelentõs csökkentésére vonatkozó stratégiák kidolgozására; a hatékony, tiszta, fenntartható és megújítható energiatermelés és -fogyasztás kereteinek kialakítására; valamint környezeti hatásvizsgálat és stratégiai környezeti vizsgálat lefolytatására. Különös figyelmet fordítanak a Kiotói Jegyzõkönyv végrehajtására.

Source: https://magyarkozlony.hu/hivatalos-lapok/5992777dd060c25e00746566eb790cb22db0018d/dokumentumok/a8756c64c455cb8385b8f3986140dbddff06e263/letoltes